เสียงวิ้งวิ้งในหูเหมือนจิ้งหรีดร้องสามารถรักษาโดยใช้ยาจากทางอินเตอร์เน็ตได้ไหมคะ คืออยากทราบว่าควรจะดูยังไงว่าน่าเชื่อถือแค่ไหนอะค่ะ
สวัสดีค่ะ อาการได้ยินเสียงวิ้งๆในหู อาจจะเกิดจาก ภาวะหูอื้อหลังการเป็นหวัด หรือมีการอักเสบใดๆในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย สาเหตุอื่นๆเช่นการมีสิ่งแปลกปลอมในหู มีขี้หูอุดตัน การอยู่ในที่ที่ความกดอากาศสูงเช่นขึ้นเครื่องบิน ดำน้ำ การอยู่ในที่เสียงดังมากเกินไปติดต่อกันมาก่อนหน้านี้ หรือการมีเนื้องอกในหูชั้นในหรือเนื้องอกที่ระบบประสาทการรักษาส่วนใหญ๋ก็คือรักษาตามอาการและสาเหตุ ถ้าเป็นกลุ่มหูอื้อหลังการเป็นหวัดก็จะหายได้เอง ถ้ามีสิ่งแปลกปลอม มีขี้หูอุดตัน การเอาขี้หูออกก็จะรักษาและบรรเทาอาการได้ส่วนการใช้ยาทางอินเตอร์เนตเองนั้นไม่แนะนำ เนื่องจากยังไม่ทราบสาเหตุที่แน่ชัด และไม่ทราบว่ายาคือยาอะไร ความปลอดภัยและประสิทธิภาพดีแค่ไหน ตรงโรคหรือไม่ ถ้ามีอาการเป็นมากจนรบกวนการใช้ชีวิต ควรไปพบแพทย์เพื่อตรวจประเมินและรับยาภายใต้การดูแลของแพทย์ต่อไป